Diari Oficial de la Generalitat Valenciana


Sumari del DOGV 3749, del 15-05-2000 (2000/3272)

RESOLUCIÓ de 19 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/3272


Data del document
:   19-04-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * instal·lació esportiva
    * administració local
    * cooperació administrativa

RESOLUCIÓ de 19 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de València. [2000/X3272]
  
Subscrit, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i la Diputació Provincial de València, el 30 de desembre de 1999, un Protocol Addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de València, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol Addicional, que ha quedat inscrit en el Registre de Convenis amb el número 0277/2000, i que figura com a annex d'aquesta resolució.
  
València, 19 d'abril de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol addicional al conveni marc de col·laboració per a l'execució d'instal·lacions esportives, subscrit entre la Conselleria de Benestar Social de la Generalitat Valenciana i la Diputació Provincial de València.
  
València, 30 de desembre de 1999
  
Reunits
  
D'una part, Manuel Tarancón Fandos, conseller de Cultura, Educació i Ciència de la Generalitat Valenciana, que actua en virtut de les funcions que li corresponen per l'article 35 de la Llei 5/1983, de 30 de desembre, del Govern Valencià, i especialment autoritzat per a este acte pel Ple del Consell, per Acord del Govern Valencià de data 15 de desembre de 1999, d'acord amb l'article 54 bis de la Llei d'Hisenda Pública, segons la redacció efectuada per l'article 12 de la Llei 3/1996, de 30 de desembre, de Mesures de Gestió i Organització de la Generalitat Valenciana (DOGV núm. 2.900, de 31 de desembre, del Govern Valencià).
  
D'una altra part, Fernando Giner Giner, president de la Diputació Provincial de València, en nom i representació d'esta institució, i facultat per a este acte per l'Acord del ple adoptat en la sessió que va tindre lloc el dia 22 de desembre de 1999, assistit per José Manuel Chirivella Moret, secretari general de la Diputació de València.
  
Exposen
  
1. Que el Govern Valencià, en la reunió celebrada el dia 3 de juny de 1997, va manifestar que la construcció, modernització i ampliació de les instal·lacions esportives és una competència compartida per les dos administracions, i autoritzà la consellera de Benestar Social a firmar el Conveni Marc de Col·laboració amb la Diputació Provincial.
  
2. En data 11 de juliol de 1997 es va firmar el Conveni Marc per a l'execució d'instal·lacions esportives entre la Conselleria de Benestar Social de la Generalitat Valenciana i la Diputació Provincial de València, que s'ha reflectit en els convenis singulars de col·laboració subscrits entre la Conselleria de Benestar Social de la Generalitat Valenciana, la Diputació Provincial de València i els ajuntaments beneficiaris del pla. La clàusula tercera dels citats convenis singulars establix l'aportació de la Generalitat Valenciana, d'acord amb les següents anualitats:
  
1997: 102.970.561 PTA.
  
1998: 751.813.613 PTA.
  
Total: 770.587.864 PTA.
  
Anualitats que es finançaran a càrrec de la línia 7.03 del programa 457.10 dels Pressupostos de la Generalitat Valenciana.
  
3. Que en data 14 d'octubre de 1998 es va firmar el Protocol Addicional al Conveni Marco, que prorroga la seua vigència fins al 31 de desembre de 1999, i distribuïx el finançament d'acord amb les següents anualitats:
  
1997: 321.646.672 PTA.
  
1998: 633.924.306 PTA.
  
1999: 287.096.236 PTA.
  
Total: 835.732.896 PTA.
  
Anualitats que es finançaran a càrrec de la línia 7.03 del programa 457.10 dels Pressupostos de la Generalitat Valenciana.
  
4. Que la coordinació entre les distintes administracions implicades, necessària per a posar en marxa un pla d'estes característiques, ha determinat un retard important en l'execució de les obres previstes, el qual ha fet necessari procedir al reajustament previst en el Conveni Marc firmat, així com prorrogar-lo a l'any 2002, a fi d'adequar les dites anualitats a les previsions d'execució de les obres subvencionades, conforme a l'article 29.5 del Decret Legislatiu, de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
5. El present acord és un protocol addicional al Conveni Marc subscrit entre la Conselleria de Benestar Social de la Generalitat Valenciana i la Diputació Provincial de València en data 11 de juliol de 1997.
  
Clàusules
  
Primera
  
Prorrogar la vigència del Conveni Marc de Col·laboració, subscrit l'11 de juliol de 1997, per a l'execució d'instal·lacions esportives, entre la Conselleria de Benestar Social i la Diputació Provincial de València, fins al 31 de desembre de l'any 2002. La seua eficàcia queda condicionada a l'existència de crèdit adequat i suficient en els corresponents pressupostos.
  
Segona
  
L'aportació de la Generalitat Valenciana per al finançament de les obres objecte del Conveni Marc es distribuirà d'acord amb les següents anualitats:
  
L'aportació de la Conselleria de Benestar Social s'ha finançat a càrrec de la línia de subvenció 7,03, del programa pressupostari 457.10 Foment de l'Activitat Esportiva, aplicació pressupostària 71.59.909.84.9.
  
L'aportació de la Conselleria de Cultura, Educació i Ciència es finançarà a càrrec de la línia de subvenció 7,03, del programa pressupostari 457.10 Foment de l'Activitat Esportiva, aplicació pressupostària 68.52.395.53.2, dels pressupostos de la Generalitat Valenciana per a 1999 i del seu equivalent per als anys 2000, 2001 i 2002, condicionades les aportacions a l'existència de crèdit adequat i suficient en els pressupostos que s'aproven per als dits exercicis.
  
Tercera
  
Autoritzar el conseller de Cultura, Educació i Ciència al reajustament de les anualitats vigents dels convenis singulars subscrits en execució del Pla d'Instal·lacions Esportives corresponent a la província de València, d'acord amb el que establixen les anteriors clàusules del present protocol, i a proposta de la Comissió Mixta per a la coordinació a què es referix la clàusula sexta del Conveni Marc.
  
I, estant conforme les dos parts amb el contingut del present document, el firmen per quadruplicat i a un sol efecte al lloc i en la data abans indicats.
  
El conseller de Cultura, Educació i Ciència,
  
MANUEL TARANCÓN FANDOS
  
El president de la Diputació de València,
  
FERNANDO GINER GINER